原始句子:百亩之田,勿夺其时,数口之家可以无饥矣;<br>翻译内容:百亩大的田地,不要耽误它的耕作时节,数口之家就可以不受饥饿了<br>繁体句子:百畝之田,勿奪其時,數口之家可以無饑矣;<br>繁体翻译:百畝大的田地,不要耽誤它的耕作時節,數口之家就可以不受饑餓了<br>诗句:百亩之田,勿夺其时,数口之家可以无饥矣;的全诗原文如下:<br>《寡人之于国也》<br>先秦-孟子<br>梁惠王曰:“寡人之于国也,尽心焉耳矣。河内凶,则移其民于河东,移其粟于河内。河东凶亦然。察邻国之政,无如寡人之用心者。邻国之民不加少,寡人之民不加多,何也?”<br>孟子对曰:“王好战,请以战喻。填然鼓之,兵刃既接,弃甲曳兵而走,或百步而后止,或五十步而后止。以五十步笑百步,则何如?”曰:“不可。直不百步耳,是亦走也。”曰:“王如知此,则无望民之多于邻国也。<br>不违农时,谷不可胜食也。数罟不入洿池,鱼鳖不可胜食也。斧斤以时入山林,材木不可胜用也。谷与鱼鳖不可胜食,材木不可胜用,是使民养生丧死无憾也。养生丧死无憾,王道之始也。五亩之宅,树之以桑,五十者可以衣帛矣。鸡豚狗彘之畜,无失其时,七十者可以食肉矣;百亩之田,勿夺其时,数口之家可以无饥矣;谨庠序之教,申之以孝悌之义,颁白者不负戴于道路矣。七十者衣帛食肉,黎民不饥不寒,然而不王者,未之有也。狗彘食人食而不知检,途有饿莩而不知发。人死,则曰:‘非我也,岁也。’是何异于刺人而杀之,曰:‘非我也,兵也。’王无罪岁,斯天下之民至焉。”<br>欢迎留言/纠错(共有信息0条))<br>网友留言<br>暂时没有相关的纠错或者留言评论信息!